FRAIRS-I-WEB	Çò de cèrt ei que coneishí a ua joena, dera avantdarrèra generacion "romantica", que dempús de quauqui ans de professar un enigmatic amor entà un senhor que, sigue dit de passada, pro que s'aurie podut maridar damb tota tranquillitat, venguec, totun, a imaginar-se tota sòrta de trebucs insuperables e ua net tempestuosa se lancèc dès un escabrós malh, ua sòrta de perider, en un arriu plan prigond e vigorós e peric en eth, sense cap de dobte per tòrt des sòn pròpis capricis, solet entà retirar-se ara Ofelia de Shakespeare, enquiath punt que, s'aqueth malh, alistat e preferit per era de hège temps, non auesse estat tan pintoresc e ath sòn lòc s'auesse trapat ua prosaïca arriba plana, qu'ei possible qu'eth suicidi jamès s'auesse consomat.